Wanaraja, Garut

Wanaraja nyaéta hiji kacamatan di Kabupatén Garut, Propinsi Jawa Barat, Indonésia.
mibanda kode POS 44183. Aya hiji kabiasaan nu perlu ditiru ku daérah séjén, taya lian aya hiji pasantrén nu mana unggal poé kemis malem jumaah sok ngalaksanakeun solat hajat babarengan. Mustamina ogé henteu saeutik, juljol daratang ti unggal daerah malah aya nu datang ti saluareun Garut ogé, timimiti rahayat biasa nepika para inohong jeung selebriti.

Dina cara tatanén di Wanaraja ngajalankeun hiji konsép tatanén rami terpadu, numana kiwari geus bisa ngabantu nyumponan kabutuhan ékonomi di éta wewengkon. Lahan nu geus disadiakeun pikeun melak tangkal rami legana 34 ha, ieu ogé kaasup  diversifikasi usaha nu geus aya sagigireun, ngukut hayam, domba, tani supa, rupa-rupa karajinan, jeung réa-réa deui.
Salah saurang inohong sunda nu kawentar taya lian Prof.K.H Anwar Musadda, mangsa nuju anomna nyantri di pasantren Cipari, Wanaraja. Nepika kiwari masjid Cipari jadi hiji cagar budaya, kaasup salah sahiji situs tininggal zaman kolonial. Aya deui keris (duhung) nu kapanggih di Cimanuk hilir, titinggal jaman karajaan Hindu di Jawa Barat.  Di Wanaraja ogé ngadeg salah sahiji pabrik, pangolahan walirang nu dihasilkeun ti sababarah gunung salah sajijina gunung patuha.

Dicutat tina